# ศึกหอคอยคู่กู้พิภพ
ศึกหอคอยคู่กู้พิภพ  เป็นภาพยนตร์แนวมหากาพย์แฟนตาซีผจญภัย ฉายเมื่อปี ค.ศ. 2002 กำกับโดย ปีเตอร์ แจ็กสัน ดัดแปลงจากนวนิยายเล่มที่สองของ เดอะลอร์ดออฟเดอะริงส์ ของ เจ. อาร์. อาร์. โทลคีน เป็นภาพยนตร์เรื่องที่สองใน เดอะลอร์ดออฟเดอะริงส์ ไตรภาค อำนวยการสร้างโดย แบร์รี เอ็ม. ออสบอร์น, ฟราน วอลช์และแจ็กสัน เขียนบทโดย วอลช์, ฟิลิปปา โบเยนส์, สตีเฟน ซินแคลร์และแจ็กสัน ภาพยนตร์ประกอบด้วยนักแสดงนำจำนวนมาก ได้แก่ เอไลจาห์ วูด, เอียน แม็กเคลเลน, ลิฟ ไทเลอร์, วิกโก มอร์เทนเซน, ฌอน แอสติน, เคต แบลนเชตต์, จอห์น ริส-เดวีส์, เบอร์นาร์ด ฮิลล์, คริสโตเฟอร์ ลี, บิลลี บอยด์, โดมินิก โมนาแฮน, ออร์แลนโด บลูม, ฮิวโก วีฟวิง, มิแรนดา ออตโท, เดวิด เวนัม, แบรด ดอริฟ, คาร์ล เออร์บันและแอนดี เซอร์กิส ภาพยนตร์มีเนื้อเรื่องต่อจาก อภินิหารแหวนครองพิภพ (2001) และภาพยนตร์ดำเนินเรื่องต่อไปใน มหาสงครามชิงพิภพ (2003)

หลังเหตุการณ์ใน อภินิหารแหวนครองพิภพ ภาพยนตร์แบ่งออกสามเส้นเรื่อง เล่าสลับกันไปมา ได้แก่ โฟรโดกับแซม เดินทางต่อไปมอร์ดอร์ เพื่อทำลาย เอกธำมรงค์ ทั้งสองคนได้เจอกับ กอลลัม อดีตเจ้าของแหวนและขอร่วมเดินทางด้วย, อารากอร์น, เลโกลัสและกิมลี เดินทางไปดินแดนแห่งโรฮาน และพบกับ แกนดัล์ฟ ที่ฟื้นคืนชีพ พวกเขาต่อสู้กับกองทัพที่ถูกส่งมาโดย ซารูมาน พ่อมดผู้ชั่วร้าย ที่เฮล์มส์ดีป, แมร์รีกับปิบปิน หนีจากการจับกุมสำเร็จ แล้วพบกับ ทรีเบียร์ดแห่งเอนท์ และช่วยวางแผนโจมตีไอเซนการ์ด ป้อมปราการของซารูมาน

ศึกหอคอยคู่กู้พิภพ ได้รับเงินทุนและจัดจำหน่ายโดย นิวไลน์ซินีมา บริษัทสัญชาติอเมริกา แต่ภาพยนตร์ถ่ายทำและตัดต่อทั้งหมดที่ นิวซีแลนด์ บ้านเกิดของแจ็กสัน ถ่ายทำพร้อมกันกับภาพยนตร์อีกสองเรื่องในไตรภาค ภาพยนตร์ฉายรอบปฐมทัศน์ที่ ซีกฟิลด์เทียเตอร์ ใน นครนิวยอร์ก เมื่อวันที่ 5 ธันวาคม ค.ศ. 2002 และฉายในโรงภาพยนตร์ในสหรัฐเมื่อวันที่ 18 ธันวาคม ค.ศ. 2002 และในนิวซีแลนด์เมื่อวันที่ 19 ธันวาคม ค.ศ. 2002 ภาพยนตร์ได้รับการยกย่องอย่างมากจากนักวิจารณ์และแฟน ๆ พิจารณาว่าเป็นหลักสำคัญของการสร้างภาพยนตร์และความสำเร็จในภาพยนตร์แนวแฟนตาซี ภาพยนตร์ทำเงิน 951.2 ล้านดอลลาร์สหรัฐทั่วโลก ทำให้เป็นภาพยนตร์ที่ทำเงินสูงสุดในปี ค.ศ. 2002 และเป็นภาพยนตร์ที่ทำเงินสูงสุดตลอดกาลอันดับที่สาม ณ ช่วงเวลาที่ฉาย

ศึกหอคอยคู่กู้พิภพ ได้รับการยกย่องอย่างกว้างขวางว่าเป็นหนึ่งในภาพยนตร์ที่ยิ่งใหญ่และมีอิทธิพลที่สุดเท่าที่เคยมีมา ภาพยนตร์ได้รับรางวัลจำนวนมาก ในงานประกาศผลรางวัลออสการ์ ครั้งที่ 75 ภาพยนตร์ได้รับการเสนอชื่อในหกสาขา ได้แก่ สาขาภาพยนตร์ยอดเยี่ยม, กำกับศิลป์ยอดเยี่ยม, ลำดับภาพยอดเยี่ยมและบันทึกเสียงยอดเยี่ยม, ชนะเลิศสองรางวัล ได้แก่ สาขาลำดับเสียงยอดเยี่ยมและเทคนิคพิเศษยอดเยี่ยม

 โครงเรื่อง 

 นักแสดง 
 บทบาท นักแสดงเดิม  พากย์ไทย  เสียงโรง ช่อง 7 ทรูวิชันส์ ช่อง 3 โฟรโด แบ๊กกิ้นส์ เอไลจาห์ วู้ด อชิตะ ปราโมช ณ อยุธยา ธนศักดิ์ อุ่นอ่อน ศิริชัย เจริญกิจธนกุล วิรุฬห์วิชญ์ ถิรสุวรรณ แกนดัล์ฟ เอียน แมคเคลเลน เกรียงศักดิ์ เหรียญทอง สามารถ เมฆะวิภาต บัญชา เหมะบุตร สมพร อ่วมใจบุญ อารากอร์น วิกโก มอร์เทนเซน อรรถพร ธีมากร วันชัย เผ่าวิบูลย์ สุภาพ ไชยวิสุทธิกุล แซมไวส์ แกมจี ฌอน แอสติน สุภาพ ไชยวิสุทธิกุล จักริน ทองประสาท เมอเรียด็อค แบรนดี้บั๊ก โดมินิก โมนาก์ฮาน นิรันดร์ บุญยรัตพันธุ์ วรวุฒิ วรเนตร อรรคพล ทรัพยอาจิณ เปเรกริน ตุ๊ก บิลลี่ บอยด์ ทวี ศรีประดิษฐ์ มนตรี เจนอักษร บุณย์ปวีณ์ วงศ์ยฤทธิ์ เอกจิต สรรเสริญ เลโกลัส ออร์แลนโด บลูม ปริภัณฑ์ วัชรานนท์ พิชาภพ ภัทรกูลนิยม กิมลี จอห์น ไรส์ เดวี่ส์ โฆษิต กฤษตินันท์ สามารถ เมฆะวิภาต พีรศักดิ์ เกษร จักริน ทองประสาท กอลลัม แอนดี้ เซอร์คิส ทวี ศรีประดิษฐ์ วิรัตน์ สิงหเดชากุล พรเทพ มาสถิตย์ พิชาภพ ภัทรกูลนิยม ซารูมาน คริสโตเฟอร์ ลี โฆษิต กฤษตินันท์ ชูชาติ อินทร พีรศักดิ์ เกษร เธโอเดน เบอร์นาร์ด ฮิลล์ ศุภสรณ์ มุมแดง นิรันดร์ บุญยรัตพันธุ์ บัญชา เหมะบุตร เอกจิต สรรเสริญ เอโอแมร์ คาร์ล เออร์บัน ภัทรวุฒิ สมุทรนาวี ชูชาติ อินทร ศิริชัย เจริญกิจธนกุล วิรุฬห์วิชญ์ ถิรสุวรรณ เอโอวีน มิรันดา ออตโต โศภิตา รังสิโยทัย ดวงดาว จารุจินดา กรรณิกา อยู่ยงสินธ์ นัยนา ทิพย์ศรี ฟาราเมียร์ เดวิด เวนแฮม วิสุทธิ์ ดินจิน ชูชาติ อินทร วรวุฒิ วรเนตร อรรคพล ทรัพยอาจิณ เดเนธอร์ จอห์น โนเบิล สุวรรณ อ่วมมีเพียร มนตรี เจนอักษร จักริน ทองประสาท เวิร์มทัง แบรด ดูริฟ ธวัช รัตตะชัย  สุภาพ ไชยวิสุทธิกุล พิชาภพ ภัทรกูลนิยม เอลรอนด์ ฮิวโก วีฟวิง ปริภัณฑ์ วัชรานนท์ จิราวัฒน์ วชิรศรัณย์ภัทร อรรคพล ทรัพยอาจิณ กาลาเดรียล เคต แบลนเชตต์ ธรัญญา สัตตบุศย์ เบญญาภา เพิ่มสุริยา ณัฐฐา หิรัญสถิตย์ นัยนา ทิพย์ศรี